साथ में बिताए पुराने दिनों को याद किया, बोले-सब कुछ एक सांस में चला गया
Veteran Director Yash Chopra's Wife Pamela Chopra Death - Bollywood Amitabh Bachchan Shared An Emotional Note. दिवंगत फिल्म मेकर यश चोपड़ा की वाइफ पामेला चोपड़ा के निधन पर अमिताभ बच्चन ने गुरुवार की रात एक भावुक नोट शेयर किया। अपने ब्लॉग में बिग बी ने चोपड़ा परिवार के साथ बिताए
दिवंगत फिल्म मेकर यश चोपड़ा की वाइफ पामेला चोपड़ा के निधन पर अमिताभ बच्चन ने गुरुवार की रात एक भावुक नोट शेयर किया। अपने ब्लॉग में बिग बी ने चोपड़ा परिवार के साथ बिताए ‘अच्छे मोमेंट्स को याद किया। अमिताभ ने ब्लॉग में कहा कि धीरे-धीरे सब छोड़कर चले जा रहे हैं।
चोट के बाद अमिताभ के काम का पहला दिन था 
बता दें कि बीते कुछ हफ्तों से पसली की चोट के कारण अमिताभ फिल्मों से दूरी बनाए हुए थे। गुरुवार को ही काम पर उनका पहला दिन था। एक्टर ने अपने ब्लॉग में उसके बारे में साझा किया है। बिग बी ने बताया कि वो चोट के बाद पहले दिन वापस लौटे थे, तभी उन्हें पामेला के निधन की जानकारी मिली। उन्होंने लिखा- ‘अचानक आई खबर से मानो मेरी जिंदगी ठहर सी गई।’
सभी सुखद समय के साथ चले गए
अमिताभ ने ब्लॉग में लिखा- ‘उनके साथ कितना वक्त बीता। फिल्म मेकिंग, संगीत बैठकें और बाहर और घरेलू मिलन समारोह। सब एक सांस में चले गए। एक-एक करके वह सभी हमें छोड़कर चले गए। सभी सुखद समय के साथ चले गए।’
अभिषेक- ऐश्वर्या के साथ चोपड़ा परिवार से मिलने पहुंचे थे अमिताभ 
अमिताभ बच्चन गुरुवार को बेटे अभिषेक बच्चन और बहू ऐश्वर्या राय बच्चन के साथ चोपड़ा के घर पहुंचे थे। अमिताभ ने ब्लॉग में कल का जिक्र करते हुए लिखा- ‘पहले दिन की इस कठिन परीक्षा के बाद यश जी के घर पहुंचना, परिवार से मिलना और बीते दिन के उन सभी सालों को एक बार फिर से जीना जीवन इतना आकस्मिक और कठिन है।’
यश चोपड़ा के घर के बाहर नजर आए कई सेलेब्स
अमिताभ के अलावा निधन की खबर सुनकर फिल्म इंडस्ट्री के कई सेलेब्स उन्हें श्रद्धांजलि देने पहुंचे। शाहरुख खान, सिंगर सोनू निगम, ऋतिक रोशन, करण जौहर, विक्की कौशल-कटरीना कैफ, श्रद्धा कपूर समेत कई सेलेब्स यश चोपड़ा के घर के बाहर नजर आए।
निमोनिया की वजह से हुआ पामेला का निधन 
डॉक्टर प्रहलाद प्रभुदेसाई ने पीटीआई से बातचीत में बताया था कि अचानक पामेला की तबियत बिगड़ गई। वो पिछले 15 दिनों से आईसीयू में थीं। निमोनिया और एक्यूट रेस्पिरेटरी डिस्ट्रेस सिंड्रोम के कारण उनका निधन हुआ।
परिवार ने सोशल मीडिया पर दी थी निधन की जानकारी
यश चोपड़ा फिल्म्स ने आधिकारिक तौर पर सोशल मीडिया पर पोस्ट शेयर कर पामेला की निधन की जानकारी दी थी। उन्होंने लिखा था- ‘हमें ये बताते हुए दुख हो रहा है कि पामेला चोपड़ा का 74 साल की उम्र में निधन हो गया है। आज सुबह 11 बजे मुंबई में उनका अंतिम संस्कार किया गया।’
